Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 222/14/5511	Žilina, 2.9.2014
EEČ : 2-43-419-2014

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Žilina
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako jediný konateľ spoločnosti XXXXX, XXXXX, IČO XXXXX, v období od XXXXX do XXXXX ako zamestnávteľ riadne odovzdal Sociálnej poisťovni pobočka Žilina mesačné výkazy poistného, avšak splatné poistné zrazené zo mzdy zamestnancov zadržal a neodviedol určenému príjemcovi vo výške 5.352,64 € a splatné poistné za zamestnancov nezaplatil určenému príjemcovi vo výške 14.386,66 €,

lebo zanikla trestnosť činu

Odôvodnenie:
Vyšetrovateľ OR PZ OKP 3. oddelenie vyšetrovania Žilina uznesením sp. zn. ČVS:ORP-282/3-VYS-ZA-2014 zo dňa 20.04.2014 podľa § 206 ods. 1 Tr. por. vzniesol obvinenie osobe XXXXX Tieu pre zločin neodvedenia dane a poistného podľa § 277 ods. 1, ods. 2 písm. b) Tr. zák. a prečin nezaplatenia dane a poistného podľa § 278 ods. 1 Tr. zák. v podstate na vyššie uvedenom skutkovom základe. 

Po skončení vyšetrovania predložil vyšetrovateľ vyšetrovací spis tunajšej prokuratúre s návrhom na zastavenie trestného stíhania z dôvodu využitia účinnej ľútosti obvineným. Po preskúmaní spisového materiálu som sa s týmto návrhom a jeho odôvodnením stotožnil. 

Podľa § 215 ods.1 písm. h/ Tr. por. prokurátor zastaví trestné stíhanie, ak trestnosť činu zanikla. 

Podľa §  86 písm. e) Tr. zák. trestnosť trestného činu neodvedenia dane a poistného podľa § 277 Tr. zák. zaniká, ak poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

V danej veci boli zabezpečené účtovné doklady spoločnosti XXXXX za obdobie roku XXXXX až XXXXX, ako svedkyňa bola vypočutá XXXXX, ktorá viedla účtovníctvo danej spoločnosti, ako svedok bol vypočutý obvinený.

Dňa 23.07.2014 bola vypočutá XXXXX, splnomocnený zástupca Sociálnej poisťovne, ktorá vo svojej výpovedi uviedla, že spoločnosť XXXXX dlh, ktorý bol nahlásený v Oznámení o podozrení zo spáchania trestného činu za obdobie XXXXX až XXXXX, uhradila. K výpovedi predložila saldokonto zo dňa 23.07.2014

Keďže v označenej veci trestnosť zločinu neodvedenia dane a poistného podľa § 277 ods.1, ods. 2 písm. b) Tr. zák. zanikla z dôvodu využitia ustanovenia o účinnej ľútosti podľa § 86 písm. e) Tr. zák., rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor